b'\n_START_ARTICLE_\nManases\n_START_PARAGRAPH_\nManases (Manasija), \xc4\x8detvrti zagreba\xc4\x8dki biskup, nasljednik Sigismunda._NEWLINE_Gori\xc4\x8dki arhi\xc4\x91akon Ivan ne spominje Sigismunda na popisu zagreba\xc4\x8dkih biskupa. Jedini spomen na njega je u spisima Georgia Praya, koji ga vremenski odre\xc4\x91uje oko 1106. godine. Kukuljevi\xc4\x87 je kasnije opazio da se 1103. godine pojavljuje: "Manasses, sigillator Regis et Episcopus Zagrabiensis" i nastavlja "pod Kolomanom kraljem"._NEWLINE_Ivan Krstitelj Tkal\xc4\x8di\xc4\x87 ustvrdio je da se nalazi 1111. i 1113. u Kolomanovim privilegijama Zoboru. Zbog neslaganja povjesni\xc4\x8dara oko njegovog postojanja neki ga smatraju tre\xc4\x87im, a neki \xc4\x8detvrtim zagreba\xc4\x8dkim biskupom. Nije poznata ni njegova eventualna povezanost sa splitskim nadbiskupom istoga imena, koji je bio njegov suvremenik.'